17 Capri Amanzimtoti | LekkeSlaap
Vanaf R590 per nag (plek vir 5)
17 Capri Amanzimtoti is op die eerste verdieping in 'n veilige ou woonstelblok in die hartjie van Amanzimtoti geleë. Dis teen die see met 'n ongelooflike see-uitsig vanaf die eenheid. Die strand en restaurante is net 2 minute'se stap en daar is ook ander trekpleisters, soos 'n speletjiesarkade, kegelbal, winkels, waterpark en 'n wassery. Daar is ook verskeie ander doendinge en besienswaardighede in die omgewing. Die eenheid het slaapplek vir 3 volwassenes en 2 kinders onder 16 jaar in 'n oopplan-slaaparea en -leefarea. Daar is dus geen aparte slaapkamers nie.
Dié oopplan-eenheid beskik oor 'n moderne kombuis wat volledig toegerus is met 'n stoof, oond, yskas, mikrogolf en skottelgoedwasser. Die badkamer het 'n stort en daar is ook 'n lieflike leefarea en slaaparea met 'n dubbelbed, dubbelslaapbank en dagbed. Daar is 'n granietoppervlak met stoeltjies by die venster waar jy 'n uitsig oor die promenade en see kan geniet. Daar is ook 'n ysmasjien. Verkry toegang tot die eenheid via 'n hysbak of trappe.